Գլեն Գրինվալդ

Գլեն Գրինվալդ (անգլ.՝ Glenn Greenwald, մարտի 6, 1967(1967-03-06), Քուինս, Նյու Յորք, Նյու Յորք, ԱՄՆ), ամերիկացի գրող, փաստաբան և լրագրող։ 2012 թվականի օգոստոսից մինչև 2013 թվականի հոկտեմբերը վարել է «Guardian US» հրատարակության սյունակը, ինչպես նաև 2007-2012 թվականներին վարել է «Salon.com»-ի սյունակը։ Բացի այդ, գրել է «The New York Times»-ի, «the Los Angeles Times»-ի, «The American Conservative»-ի, «The National Interest» և «In These Times»-ի համար։ 2013 թվականին ընդգրկվել է «Foreign Policy» ամսագրի կազմած հարյուր համաշխարհային մտավորականների ցանկում։ «The New York Times»-ի վարկածով՝ Գրինվալդի գրած հինգ գրքերից չորսը հայտնվել են բեսթսելերների ցուցակում։ 2013 թվականին լայն ճանաչում է ստացել՝ «The Guardian»-ում հրապարակելով գլոբալ լրտեսման մասին հոդվածների շարք, որոնց նյութը հիմնված էր Էդվարդ Սնոուդենի բացահայտած տեղեկությունների վրա։
Ամերիկյան ազգային անվտանգության գործակալության գործունեությանը նվիրված հոդվածների համար արժանացել է մի շարք պարգևների և մրցանակների, այդ թվում՝ Ջորջ Փոլքի մրցանակի, Esso Award for Excellence in Reporting-ի, «Electronic Frontier Foundation» իրավապաշտպանական կազմակերպության կողմից «Pioneer Award» պարգևի և այլն։
2013 թվականին Գլեն Գրինվալդը eBay-ի հիմնադիր Պիեռ Օմիդյարի հետ համատեղ հայտարարել Է «First Look Media»-ի ստեղծման մասին։


== Կենսագրություն ==
Ծնվել է Նյու Յորքում։ Գլենի ծնվելուց կարճ ժամանակ անց նրա ընտանիքը տեղափոխվել է Լոդերդեյլ-Լեյքս քաղաք, որը գտնվում է Ֆլորիդայի նահանգում։ Դպրոցն ավարտելուց հետո Գլենն ընդունվել Է Ջորջ Վաշինգտոնի համալսարան, որտեղ սովորել է փիլիսոփայություն։ Նա 1990 թվականին ավարտել է համալսարանը և ստացել բակալավրի աստիճան։ Այնուհետև Գրինվալդը ընդունվել Է Նյու Յորքի համալսարանի իրավաբանական գիտությունների դպրոց, որտեղ սովորելու արդյունքում ստացել է «Juris Doctor»-ի աստիճան։


== Զանգվածային լրտեսում ==


=== Էդվարդ Սնոուդեն ===
Գրինվալդն ու Սնոուդենն առաջին անգամ կապ են հաստատել 2012 թվականին։ Էդվարդ Սնոուդենը անանուն կապվել է Գրինվալդի հետ և հայտնել, որ ինքն ունի փաստաթղթեր, որոնք նա ցանկանում է հրապարակել։ Մոտ մեկ ամիս անց՝ 2013 թվականի հունվարին, Սնոուդենը կապվել է ռեժիսոր Լորա Փոյտրասի հետ։
Գրինվալդն առաջին անգամ Սնոուդենի փաստաթղթերը հրապարակել է 2013 թվականի հունիսի 5-ին բրիտանական «The Guardian» պարբերականում։ Դա զանգվածային լրտեսման բացահայտման սկիզբն էր։


== Մրցանակներ ==

2009, Izzy Award անկախ լրագրության համար
2010, Online Journalism Award լավագույն մեկնաբանության համար
2013, EFF Pioneer Award 2013 թվականին զանգվածային լրտեսման բացահայտումների վերլուծության համար
2013, Ջորջ Փոլքի մրցանակ
2014, Geschwister-Scholl-Preis «Թաքնվելու տեղ չկա։ Էդվարդ Սնոուդենը և Սեմ Քեռու սուր աչքը» գրքի համար
2015, Siebenpfeiffer-Preis:


== Գրքեր ==
2014 No Place to Hide: Edward Snowden, the NSA, and the U.S. Surveillance State. Metropolitan Books (Div. of Henry Holt and Company); 1-6277-9073-X (10); 978-1-62779-073-4 (13).
2011 With Liberty and Justice for Some: How the Law Is Used to Destroy Equality and Protect the Powerful.  Metropolitan Books (Div. of Henry Holt and Company); 0-8050-9205-6 (10). 978-0-8050-9205-9 (13).
2008 Great American Hypocrites: Toppling the Big Myths of Republican Politics. New York: Random House, 0-307-40802-7 (10);  978-0-307-40802-0 (13). (Also available as an E-book.)
2007 A Tragic Legacy: How a Good vs. Evil Mentality Destroyed the Bush Presidency. New York: Crown Publishing GroupCrown (Div. of Random House) 0-307-35419-9 (10); 978-0-307-35419-8 (13).  (Hardback ed.)  Three Rivers Press, 2008; 0-307-35428-8 (10);  978-0-307-35428-0 (13). (Paperback ed.)
2006 How Would a Patriot Act? Defending American Values From a President Run Amok. San Francisco: Working Assets (Distrib. by Publishers Group West); 0-9779440-0-X (10); 978-0-9779440-0-2 (13).


== Ծանոթագրություններ ==


== Գրականություն ==